ফের শহরে পথ দুর্ঘটনা

কলকাতা: ফের শহরে পথ দুর্ঘটনা। বেহালা, যাদবপুরের পর এবার গড়িয়া ঢালাই ব্রিজ (Garia Dhalai Bridge Accident)। বেপরোয়া ম্যাটাডোরের ধাক্কায় উল্টে গেল যাত্রী বোঝাই অটো (Accident in Kolkata)। অটো চালক সহ আহত ৬। সূত্রের খবর, আশঙ্কাজন অবস্থায় ১ জন হাসপাতালে চিকিৎসাধীন। দুর্ঘটনার কবলে আরও ৩ অটো। ঘাতক ম্যাটাডোরের চালক পলাতক

আরও পড়ুন: মালদহের মঞ্চে দুলালের ছবি, জেলা সফরে বিস্ফোরক মুখ্যমন্ত্রী

শহরের অন্যতম ব্যস্ত রাস্তা ঢালাই ব্রিজ। দিনভর কামালগাজিগামী প্রচুর গাড়ি যাতায়াত করে। মঙ্গলবার সকাল ৯টায় ছিল একই দৃশ্য। এদিন উল্টো দিক থেকে একটি ম্যাটাডোর গাড়ি আসে। বেপরোয়া গতিতে এসে যাত্রীবাহী অটোয় ধাক্কা মারে। যার জেরে ২-৩টি অটো দুর্ঘটনার কবলে পড়ে।

স্থানীয় পথ চলতি মানুষ জানান, ম্যাটাডোরের ধাক্কায় পাল্টি খায় অটোটি। আহত অটোয় থাকা যাত্রীরা। তাঁদের মধ্যে ১ জনের অবস্থা গুরুতর। ইতিমধ্যেই বাইপাসের ধারে একটি বেসরকারি হাসপাতালে ভর্তি করা হয়েছে। শিশু ও মহিলাসহ ৬জন দুর্ঘটনায় গুরুতর জখম। স্থানীয় হাসপাতালে তাঁদের চিকিৎসা চলছে। প্রাথমিক চিকিৎসার পর তাঁদের ছেড়ে দেওয়া হয়েছে। ঘাতক গাড়ি এখনও পলাতক।

দেখুন আরও খবর: